**Resolució 837/2020 del 27 de maig de 2020**, per la qual es designen nous membres de les comissions UPC-LE- 8022 i UPC-LE-8032 corresponents a la resolució 2102/2019 de 16 de desembre, per la que es convoquen els processos selectius per a la contractació de personal docent i investigador en el marc del Pla Serra Húnter.

**FONAMENTS,**

D’acord amb el conveni entre l'Administració de la Generalitat de Catalunya, mitjançant el Departament d'Empresa i Coneixement, i les universitats públiques catalanes de desenvolupament del Pla Jaume Serra Húnter de professorat contractat en el període 2016-2020.

La resolució 2102/2019 de 16 de desembre, per la qual es convoquen els processos selectius per a la contractació de personal docent i investigador en el marc del Pla Serra Húnter, on s’especifiquen els perfils i els membres de les comissions de selecció dels concursos (DOGC 23/12/2019)

La resolució 546/2020 per la qual es fa pública la relació definitiva de persones d’admeses i excloses a la Resolució 2102/2019, de 16 de desembre.

Atès que el president de la comissió UPC-LE- 8022 per motius personals no pot actuar, el vocal 1 titular canvia de càrrec i passar a ser president i per tant nomenem un nou vocal 1.

Així mateix la comissió UPC-LE- 8032, nomena un nou membre suplent.

**RESOLC,**

**PRIMER.-** Nomenar el següent vocal 1 del procés selectiu que a continuació es detalla:

**1 plaça de professorat lector**

**Departament d'Enginyeria Química**

**Perfil: Enginyeria Química**

**Codi: UPC-LE-8022**

Vocal 1: David Bogle – University College de Londres (UCL)

**SEGON.-** Nomenar el següent suplent del procés selectiu que a continuació es detalla:

**1 plaça de professorat lector**

**Departament d'Expressió Gràfica a l'Enginyeria**

**Perfil: Enginyeria Paperera**

**Codi: UPC-LE-8032**

Suplent: Maria Soledad Peresin – Auburn University USA

**TERCER-** Es comuniqui aquests nomenaments a la Direcció del Pla Serra Húnter, a la resta de membres de les comissions i a les persones candidates als concursos corresponents.

Contra aquesta resolució, que esgota la via administrativa, les persones interessades poden interposar un recurs contenciós administratiu davant els jutjats de la jurisdicció contenciosa administrativa, en el termini de dos mesos a comptar del dia següent de la notificació d'aquest acte, de conformitat amb el que disposa l'article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de la possibilitat d'interposar potestativament un recurs de reposició previ al contenciós administratiu davant el rector de la UPC, en el termini d'un mes a comptar del dia següent a la recepció d'aquesta notificació o, si s'escau, del dia següent de la seva publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.

El rector

Francesc Torres Torres

Barcelona, 27 de maig de 2020